Държавен вестник, бр. 39, 2019 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  39
(е) За Евро VI, когато двигатели, работещи с CNG и LPG, се изпитват с различни еталонни горива, таблицата се 
повтаря за всяко използвано при изпитването еталонно гориво. 
(ж) Мерната единица "l/100 km" се заменя с "m3/100 km" за превозни средства, работещи с NG и H2NG, и с 
"kg/100 km" за превозни средства, работещи с водород. 
(ж1) Форматът на идентификатора на интерполационната фамилия е посочен в точка 5.0 от приложение XXI към 
Регламент (ЕС) 2017/1151 на Комисията от 1 юни 2017 година за допълване на Регламент (ЕО) № 715/2007 на 
Европейския парламент и на Съвета за типово одобрение на моторни превозни средства по отношение на 
емисиите от леки превозни средства за превоз на пътници и товари (Евро 5 и Евро 6) и за достъпа до 
информация за ремонт и техническо обслужване на превозни средства, за изменение на Директива 2007/46/ЕО 
на Европейския парламент и на Съвета, Регламент (ЕО) № 692/2008, Регламент (ЕС) № 1230/2012 и за отмяна 
на Регламент (ЕО) № 692/2008 на Комисията (ОВ L 175, 7.7.2017 г., стр. 1). 
(з) Екологични иновации. 
(з1) Таблицата се повтаря за всеки вариант/всяка версия. 
(з2) Таблицата се повтаря за всяко използвано при изпитването еталонно гориво. 
(з3) Когато е необходимо, таблицата се разширява с по един ред за всяка екологична иновация. 
(4) (з4) Номер на решението на Комисията за одобряване на екологичната иновация. 
(5) (з5) Определен в решението на Комисията за одобряване на екологичната иновация. 
(6) (з6) Когато вместо цикъл на изпитване от тип 1 се използва методология за моделиране, тази стойност е 
стойността, получена от методологията за моделиране. 
(7) (з7) Сума на намаленията на емисиите на СО2 за всяка отделна екологична иновация. 
(8) (з8) Общият код на екологичната(ите) иновация(и) се състои от следните елементи, всеки от тях разделен от 
останалите с интервал: 
– код на органа по одобряването, определен в приложение № 5; 
– индивидуален код на всяка екологична иновация, монтирана на превозното средство, посочен в хронологичен 
ред на решенията на Комисията за одобряване. 
(Например общият код на три екологични иновации, одобрени хронологично под номера 10, 15 и 16 и 
монтирани на превозно средство, което е одобрено от органа по одобряване на типа на Германия, следва да 
бъде: "е1 10 15 16".)“. 
§ 6. Приложение № 9 към чл. 30, ал. 2 се изменя така:
„Приложение № 9
към чл. 30, ал. 2
ЕО сертификат за съответствие 
0. Цели 
Сертификатът за съответствие е декларация, издадена от производителя на превозното 
средство на купувача в уверение на това, че придобитото от него превозно средство 
съответства на законодателството в Европейския съюз, което е в сила към момента на 
производството на превозното средство. 
 
Сертификатът за съответствие служи и за да позволи на компетентните органи на държавите 
членки да регистрират превозни средства, без да изискват от заявителя да представя 
допълнителна техническа документация. 
 
За тези цели сертификатът за съответствие трябва да съдържа: 
а) идентификационния номер на превозното средство; 
б) точните технически характеристики на превозното средство (т.е. не се разрешава 
посочването на диапазон от стойности в различните позиции). 
1. Общо описание 
1.1. Сертификатът за съответствие се състои от две части: